The Eternal City (cinta de 1923)

:*Iste articlo ye sobre *'una cinta de cine estausunidense de l'anyo 1923**, ta atros usos se veiga ***[[The Eternal City]]***.

***The Eternal City*** (títol orichinal en [[Idioma anglés|anglés]]; en [[Idioma aragonés|aragonés]] ***A ciudat eterna***) ye una [[cinta]] de [[cine mudo]] [[Cine de drama|dramatica]] [[Cine estausunidense|estausunidense]] de l'anyo [[1923]] dirichida por [[George Fitzmaurice]] seguntes un [[guión]] de [[Ouida Bergère]] (basau en a [[novela]] ''[[The Eternal City (novela)|The Eternal City]]'' de [[Hall Caine]]). Producida por [[Samuel Goldwyn]] a traviés d'a suya productora [[Samuel Goldwyn Productions]] y distribuyita por [[Associated First National]], contó como actors prencipals con [[Lionel Barrymore]], [[Bert Lytell]], [[Barbara La Marr]], [[Richard Bennett]] y [[Montagu Love]] y con una [[dirección de fotografía]] a cargo d'[[Arthur C. Miller]].

Sobre a mesma novela en a que se basa o guión d'a cinta s'heba rodau d'antis mas ([[1915]]) una atra cinta d'o mesmo títol, ''[[The Eternal City (cinta de 1915)|The Eternal City]]'', dirichida por [[Hugh Ford]] y [[Edwin S. Porter]].

== Reparto ==
* [[Barbara La Marr]], en o papel de ''Donna Roma Valonna''.
* [[Bert Lytell]], en o papel de ''David Rossi''.
* [[Lionel Barrymore]], en o papel de ''[[Barón]] Bonelli''.
* [[Richard Bennett]], en o papel de ''Bruno Rocco''.
* [[Montagu Love]], en o papel de ''Charles Minghelli''.
* [[William Ricciardi]], en o papel d**accionista*.
* [[Joan Bennett]], en o papel de *Page* (no acreditada).
* [[Betty Bronson]], en o papel de *Page* (no acreditada).
* [[Ronald Colman]], en o papel d*'extra* (no acreditau).

En a cinta tamién amanixen en revistando las tropas de l'[[Exercito italiano]]:
* [[Victor Manuel III d'Italia|Victor Manuel III]], [[Lista de reis d'Italia|rei]] d'[[Reino d'Italia|Italia]].
* [[Benito Mussolini]], alavez dictador [[Faixismo italiano|faixista]] d'Italia.

== Producción ==
La guionista [[Ouida Bergère]] fació a-saber-los de cambios en a [[novela]] orichinal *The Eternal City* de [[Hall Caine]], mas que mas en suprimindo cualsiquier referencia a la [[relichión]] en o suyo guión.

O director d'a cinta, [[George Fitzmaurice]], fació plegar una copia d'a cinta en octubre de 1923 a [[Benito Mussolini]], alavez [[Lista de primers ministros d'Italia|primer ministro]] d'[[Reino d'Italia|Italia]], qui amaneixeba en a cinta y que heba estau de gran aduya ta la filmación de escenas d'a cinta en [[molimento]]s historicos d'a ciudat de [[Roma]] y mesmo adchudicando la protección d'o elenco d'a cinta (y amanixendo-ie como extras) a bels [[Batallón|batallons]] de [[militar]]s de l'[[Exercito italiano]]. Asinas, se rodoron escenas en o [[Coliseu]], lo [[Foro romano]], la [[Vía apia]] y bellos atros molimentos.

== Sinopsi ==
En a ciudat de [[Roma]] lo [[vagabundo]] Bruno Rocco tiene cura d'un nino [[uerfano]], David Rossi, dica que l'adopta un [[medico]]. Dimpués David esdevieén o prometiu de Roma, la filla d'o medico. Cuan muere lo medico, a Bruno y a David los alistan en l'[[Exercito italiano]] ta partecipar en a [[Primera Guerra Mundial]].

De mientras, Roma s'ha convertiu en una reconoixida [[escultor]]a con l'aduya d'o [[barón]] Bonelli, qui ye en secreto lo chefe d'o Partiu Comunista en a ciudat. Cuan David retorna en a ciudat en rematar la guerra, convertiu en un fervient partidario de [[Benito Mussolini|Mussolini]], descubre que la suya novia ye la protechida d'o suyo mortal enemigo.

== Conservación ==
Ye una [[cinta perdida]] parcialment. Nomás se conservan dos d'os uieto rollos d'a cinta orichinal, que trobó en [[2006]] la historiadora d'o cine [[Giuliana Muscio]] en los archivos d'o [[Museu d'Arte Moderno de Nueva York|Museu d'Arte Moderno]] de [[Nueva York]]. Ixas partes recuperadas se presentoron en [[2014]] en o [[Festival de Cine Mudo de Pordenone]] ([[Pordenone]], [[Venecia Chuliana]]).

== Se veiga tamién ==
* [[Cine en 1923]].
* [[Cintas de 1923]].

== Referencias ==


== Vinclos externos ==

*  [https://www.imdb.com/title/tt0014023/ *The Eternal City*] en [[Internet Movie Database]].
*  [https://www.allmovie.com/movie/v90597 *The Eternal City''] en AllMovie.